----

----

I Informacija

Komisija

----

Euro kursas (1)

2006 m. rugsėjo 5 d.

(2006/C 214/01)

1 euro= 

----

(1)

Šaltinis: valiutų perskaičiavimo kursai paskelbti ECB.

----

----

Leidimas teikti valstybės pagalbą remiantis EB sutarties 87 ir 88 straipsnių nuostatomis

Atvejai, kuriems Komisija neprieštarauja

(2006/C 214/02)

Priėmimo data: 

Pagalbos Nr.: N 502/2005

Valstybė narė: Vokietija

Pagalbos pavadinimas: Ausbildungsbeihilfe zugunsten der N3 Engine Overhaul Services GmbH & Co. KG

Teisinis pagrindas: Richtlinie für die Gewährung von Zuschüssen des Freistaates Thüringen und der Europäischen Union zur Förderung der Berufsvorbereitung und Fortbildung

Pagalbos priemonės tipas: Individuali pagalba

Tikslas: Mokymas

Pagalbos forma: Tiesioginė dotacija

Biudžetas: 5 375 000 EUR

Didžiausias pagalbos intensyvumas: 60 %

Trukmė: 

Ekonominis sektorius: Oro transportas

Pagalbą teikiančios institucijos pavadinimas ir adresas: 

Sprendimo tekstą be konfidencialių duomenų oficialiąja(-iosiomis) kalba(-omis) galima rasti tinklalapyje:

http://ec.europa.eu/community_law/state_aids/

Priėmimo data: 

Pagalbos Nr.: N 601/2005

Valstybė narė: Nyderlandai

Pagalbos pavadinimas: Integreren van het subsidie instrument voor Nieuw Energieonderzoek (NEO) in het besluit EOS Lange Termijn (N 101/2004)

Teisinis pagrindas: Kaderwet EZ-subsidies; Besluit tot wijziging van het Besluit EOS: lange termijn

Pagalbos priemonės tipas: Pagalbos schema

Tikslas: Moksliniai tyrimai ir technologijų plėtra

Aplinkos apsauga

Pagalbos forma: Tiesioginė dotacija

Biudžetas: 18 000 000 EUR

Didžiausias pagalbos intensyvumas: 100 %

Trukmė: 

Ekonominis sektorius: Visi sektoriai

Pagalbą teikiančios institucijos pavadinimas ir adresas: 

Sprendimo tekstą be konfidencialių duomenų oficialiąja(-iosiomis) kalba(-omis) galima rasti tinklalapyje:

http://ec.europa.eu/community_law/state_aids/

Priėmimo data: 

Pagalbos Nr.: N 22/2006

Valstybė narė: Čekijos Respublika

Pagalbos pavadinimas: Výzkum pro řešení regionálních disparit

Teisinis pagrindas: Zákon č. 130/2002 Sb., o podpoře výzkumu a vývoje z veřejných prostředků a o změně některých souvisejících zákonů,

nařízení vlády č. 461/2002 Sb., o účelové podpoře výzkumu a vývoje z veřejných prostředků a o veřejné soutěži ve výzkumu a vývoji,

usnesení vlády ze dne 26. října 2005 č. 1379 k návrhu programu výzkumu a vývoje „Výzkum pro řešení regionálních disparit“,

programové prohlášení „Výzkum pro řešení regionálních disparit“

Pagalbos priemonės tipas: Pagalbos schema

Tikslas: Moksliniai tyrimai ir technologijų plėtra

Pagalbos forma: Tiesioginė dotacija

Biudžetas: 431 300 000 CZK

Didžiausias pagalbos intensyvumas: 100 %

Trukmė: 2007 1 1 — 2011 12 31

Ekonominis sektorius: Visi sektoriai

Pagalbą teikiančios institucijos pavadinimas ir adresas: 

Sprendimo tekstą be konfidencialių duomenų oficialiąja(-iosiomis) kalba(-omis) galima rasti tinklalapyje:

http://ec.europa.eu/community_law/state_aids/

Priėmimo data: 

Pagalbos Nr.: N 42/2006

Valstybė narė: Vokietija

Regionas: Sachsen

Pagalbos pavadinimas: Sächsischer Beteiligungsfonds

Teisinis pagrindas: Vereinbarung des Freistaats Sachsen mit der Sächsischen Beteiligungsfonds GmbH iVm §§ 22, 23 SäHO; Richtlinie des Sächsischen Staatsministeriums für Wirtschaft und Arbeit über die Gewährung von Wachstums- und Innovationsbeteiligungen/Beteiligungsähnlichen Finanzierungsformen durch die SBF Sächsische Beteiligungsfonds GmbH

Pagalbos priemonės tipas: Pagalbos schema

Tikslas: Rizikos kapitalas

Pagalbos forma: Rizikos kapitalo atidėjimas

Biudžetas: 21 470 000 EUR

Trukmė: 2006 1 1 — 2006 12 31

Ekonominis sektorius: Visi sektoriai

Pagalbą teikiančios institucijos pavadinimas ir adresas: 

Postanschrift:

Sprendimo tekstą be konfidencialių duomenų oficialiąja(-iosiomis) kalba(-omis) galima rasti tinklalapyje:

http://ec.europa.eu/community_law/state_aids/

Priėmimo data: 

Pagalbos Nr.: N 212/2006

Valstybė narė: Kipras

Pagalbos pavadinimas: ΠΡΟΓΡΑΜΜΑ ΔΗΜΙΟΥΡΓΙΑΣ ΝΕΩΝ ΕΠΙΧΕΙΡΗΣΕΩΝ ΥΨΗΛΗΣ ΤΕΧΝΟΛΟΓΙΑΣ ΚΑΙ ΚΑΙΝΟΤΟΜΙΑΣ ΜΕΣΩ ΤΩΝ ΕΚΚΟΛΑΠΤΗΡΙΩΝ ΕΠΙΧΕΙΡΗΣΕΩΝ (Programme for the creation of new high tech and innovative enterprises through business incubators)

Teisinis pagrindas: Απόφαση του Υπουργικού Συμβουλίου με αριθ. 62.938 και ημερομηνία 5.12.2005 αντίγραφο της οποίας επισυνάπτεται

Pagalbos priemonės tipas: Pagalbos schema

Tikslas: Moksliniai tyrimai ir technologijų plėtra

Mažos ir vidutinės įmonės

Pagalbos forma: Tiesioginė dotacija

Biudžetas: 8 000 000 CYP

Didžiausias pagalbos intensyvumas: 75 %

Trukmė: 

Ekonominis sektorius: Visi sektoriai

Pagalbą teikiančios institucijos pavadinimas ir adresas: Υπουργείο εμπορίου, βιομηχανίας και τουρισμού (Ministry of Commerce, Industry and Tourism)

Sprendimo tekstą be konfidencialių duomenų oficialiąja(-iosiomis) kalba(-omis) galima rasti tinklalapyje:

http://ec.europa.eu/community_law/state_aids/

Priėmimo data: 

Pagalbos Nr.: N 333/2006

Valstybė narė: Vokietija

Regionas: Nordrhein-Westfalen

Pagalbos pavadinimas: Technologie- und Innovationsprogramm NRW (TIP)

Teisinis pagrindas: Richtlinie über die Gewährung von Zuwendungen im Rahmen des Technologie- und Innovationsprogramm NRW (TIP) — RdErl. des Ministeriums für Innovation, Wissenschaft, Forschung und Technologie, der Staatskanzlei und des Ministeriums für Wirtschaft, Mittelstand und Energie

Pagalbos priemonės tipas: Pagalbos schema

Tikslas: Moksliniai tyrimai ir technologijų plėtra

Pagalbos forma: Tiesioginė dotacija

Biudžetas: 120 mln. EUR per metus

Didžiausias pagalbos intensyvumas: 75 %

Trukmė: 2006 10 1 — 2012 9 30

Ekonominis sektorius: Visi sektoriai

Pagalbą teikiančios institucijos pavadinimas ir adresas: 

Sprendimo tekstą be konfidencialių duomenų oficialiąja(-iosiomis) kalba(-omis) galima rasti tinklalapyje:

http://ec.europa.eu/community_law/state_aids/

Priėmimo data: 

Pagalbos Nr.: N 334/2006

Valstybė narė: Jungtinė Karalystė

Pagalbos pavadinimas: Modification to the Regional Venture capital Funds (C 56/2000)

Teisinis pagrindas: Industrial Development Act 1982, Section 8

Pagalbos priemonės tipas: Pagalbos schema

Tikslas: Rizikos kapitalas

Pagalbos forma: Rizikos kapitalo atidėjimas

Biudžetas: 74 475 000 GPB

Trukmė: 10 metų

Ekonominis sektorius: Visi sektoriai

Sprendimo tekstą be konfidencialių duomenų oficialiąja(-iosiomis) kalba(-omis) galima rasti tinklalapyje:

http://ec.europa.eu/community_law/state_aids/

----

----

VALSTYBĖS PAGALBA — ITALIJA

Pagalba Nr. C 36/06 (ex NN 38/06) — Preferenciniai elektros energijos tarifai daug energijos naudojantiems pramonės sektoriams Italijoje

Kvietimas pateikti pastabas pagal EB sutarties 88 straipsnio 2 dalį

(2006/C 214/03)

(Tekstas svarbus EEE)

Toliau pateiktu 2006 m. liepos 19 d. autentiška kalba parengtu laišku Komisija pranešė Italijai apie savo sprendimą pradėti EB sutarties 88 straipsnio 2 dalyje nustatytą procedūrą dėl pirmiau minėtos pagalbos.

Suinteresuotosios šalys gali teikti pastabas per vieną mėnesį nuo šios santraukos ir prie jos pridėto laiško paskelbimo šiuo adresu:

Šios pastabos bus perduotos Italijai. Pastabas teikianti suinteresuotoji šalis gali pateikti pagrįstą raštišką prašymą neatskleisti jos tapatybės.

SANTRAUKA

2005 m. kovo 14 d. įstatyminio potvarkio Nr. 35, kuris 2005 m. gegužės 14 d. patvirtintas kaip įstatymas Nr. 80 (įstatyminis potvarkis), 11 straipsnio 11 dalimi Italija iki 2010 m. gruodžio 31 d. pratęsė jau galiojusių preferencinių tarifų schemų taikymą daug energijos naudojantiems pramonės sektoriams. Šis pratęsimas buvo pradėtas taikyti, tačiau Italija apie jį nepranešė.

Pratęsiamas dviejų preferencinių elektros energijos tarifų priemonių, skirtų daug energijos naudojantiems pramonės sektoriams — vadinamosios Terni schemos ir Alcoa — taikymas.

1.   Terni schema

1.1   Priemonės aprašymas

1962 m. Italija perleido Societá Terni turtą elektros energijos sektoriuje valstybės valdomai elektros energijos bendrovei ENEL. 1963 m. Italijos vyriausybė leido bendrovei Societá Terni 1963 — 1992 m. laikotarpiu naudotis preferenciniu elektros energijos tarifu. Elektros energija buvo tiekiama už tokią kainą, kokią Societá Terni būtų mokėjusi, jei ji būtų išsaugojusi nuosavybės teisę į turtą elektros energijos sektoriuje.

1964 m. Italijos vyriausybė išskaidė Societá Terni į tris skirtingas bendroves — dabartines priemonės naudos gavėjas: Nuova Terni Industria Chimica, Cementir ir Thyssen-Krupp Acciai Speciali Terni. 1991 m. Italija pratęsė preferencinio tarifo taikymą šioms naudos gavėjoms iki 2007 m. gruodžio mėn. 2005 m. kovo mėn. Italija preferencinio tarifo taikymą šioms pagalbos gavėjoms pratęsė iki 2010 m. Šis pranešimas taikomas būtent šiai priemonei.

1.2   Vertinimas

Italijos valdžios institucijos tvirtino, kad bendrovei Terni taikomas preferencinis tarifas yra kompensacija už 1962 m. prarastą turtą elektros energijos sektoriuje. Komisija abejoja, kad šis preferencinis tarifas yra kompensacinio pobūdžio. Tai ypač taikytina laikotarpiui nuo 2004 m., kai valstybė per valstybinį fondą Cassa Conguaglio, kuris negauna naudos iš turto perdavimo, perėmė schemos administravimą iš ENEL, kuri gauna naudą iš turto perdavimo.

Be to, Komisija abejoja, ar dėl Terni schemos nesusidaro kompensacijos permoka. Komisija abejoja, kad praėjus 44 metams nuo turto elektros energijos sektoriuje perdavimo bendrovei ENEL preferencinis tarifas vis dar gali būti laikomas kompensacija.

Be to, ši priemonė būtų valstybės pagalba, kadangi ji suteikia ekonominį pranašumą, nes yra sumažinamos naudos gavėjų gamybos sąnaudos. Dabartinė preferencinių tarifų schema yra naudinga tik trims bendrovėms. Schema finansuojama iš valstybės lėšų, nes sprendimą dėl tarifų sumažinimo vienašališkai priima Italijos valdžios institucijos; ji finansuojama taikant parafiskalinį mokestį, mokamą valstybiniam fondui Cassa Conguaglio. Dėl šios priemonės kyla konkurencijos iškraipymo pavojus, nes ja sustiprinama bendrovių finansinė padėtis, o tai gali daryti poveikį Bendrijos vidaus prekybai, kadangi minėtų bendrovių produktais prekiaujama tarptautiniu mastu.

Visos šios schemos naudos gavėjos yra Umbrijoje, kuri nėra pagal dabartinio regioninės pagalbos žemėlapio 87 straipsnio 3 dalies a punktą reglamentuojamas regionas. Todėl pagal Regioninės pagalbos gaires ši pagalba negali būti pagrįsta. Italija nenurodė jokių kitų priežasčių, kodėl šiai gamyklai turėtų būti skiriama pagalba, todėl Komisija abejoja, ar ši pagalba galėtų būti suderinama su bendrąja rinka.

Galiausiai Komisija abejoja, kad kompensacijos mokėjimas taikant elektros energijos tarifą yra mažiausiai konkurenciją iškraipanti bei skaidriausia priemonė tokiam išmokėjimui atlikti.

Be to, kol Italija nesusigrąžino pagalbos iš ThyssenKrupp, pasinaudojusios pagalba, kurią Komisija byloje C 49/98 paskelbė nesuderinama su bendrąja rinka, Komisija negali įvertinti pagalbos kaupimo ir leisti teikti tolesnę pagalbą minėtai bendrovei.

2.   Alcoa

2.1   Pagalbos aprašymas

Europos Komisija sprendimu C 38/1992 patvirtino bendrovei Alcoa skirtą preferencinį elektros energijos tarifą. Sprendimas galiojo iki 2005 m. gruodžio mėn. Ta pačia priemone, kuri buvo taikoma Terni schemai, Italija iki 2010 m. gruodžio 31 d. pratęsė preferencinio elektros energijos tarifo taikymą bendrovei Alcoa. Šis sprendimas taikomas būtent šiai priemonei.

2.2.   Vertinimas

Remiantis tais pačiais pagrindais kaip ir Terni schemos atveju, ši priemonė yra valstybės pagalba.

Bendrovei Alcoa Italijoje priklauso dvi aliuminį gaminančios įmonės, kurioms šiuo metu teikiama pagalba — viena yra Fuzinoje (Venecija), kita Sardinijoje.

Gamykla Fuzinoje

Remiantis dabartiniu regioninės pagalbos žemėlapiu, pagal 87 straipsnio 3 dalies a punktą Fuzinai pagalba negali būti skiriama. Todėl Komisija abejoja, kad pagal Regioninės pagalbos gaires pagalba būtų pagrįsta ir galėtų būti laikoma suderinama su bendrąja rinka.

Gamykla Sardinijoje

Remiantis dabartiniu regioninės pagalbos žemėlapiu, pagal 87 straipsnio 3 dalies a punktą Sardinijai pagalba gali būti skiriama.

Tačiau Komisija abejoja, kad aukštos elektros energijos kainos Sardinijoje sudaro kliūtį salos vystymuisi. Priešingai, iš Komisijos turimos informacijos atrodytų, kad elektros energijos kainos Sardinijoje yra mažesnės nei daugelyje kitų Italijos regionų.

Paprastai Komisija neleidžia taikyti pagalbos veiklai schemų, skirtų tik vienai bendrovei, išskyrus tuos atvejus, kai valstybė narė įrodo, kad regiono ekonomika yra labai stipriai priklausoma nuo tos bendrovės ir kad priemonė yra reikalinga siekiant išvengti neigiamo poveikio vietos ekonomikai. Italija nepateikė pakankamai informacijos tokiam reikalavimui pagrįsti.

Be to, kalbant apie Regioninės pagalbos gaires, Komisija abejoja, ar tenkinami Gairių 4.15 punkto išimties reikalavimai, kurie taikomi 87 straipsnio 3 dalies a punkte nurodytiems regionams. Komisija abejoja, kad preferenciniam tarifui, kuris taikomas bendrovei Alcoa, atnaujinti skirta sistema yra mažėjančio pobūdžio ir kad po to, kai preferenciniu tarifu buvo naudojamasi vienuolika metų, šią priemonę būtų galima laikyti laikina.

Komisijos Nacionalinės regioninės pagalbos teikimo gairėse 2007 — 2013 m. Sardinija laikoma „ekonominės plėtros regionu“ (1). Komisija abejoja, ar regionas galėtų atitikti reikalavimus taikyti pagalbos veiklai schemą, kuri įsigalios pagal naująsias Regioninės pagalbos gaires.

Komisija abejoja, ar sprendžiant šią problemą Italijos siūloma priemonė sukelia mažiausią iškraipymą.

Atsižvelgiant į tai būtų galima teigti, jog Regioninės pagalbos gairės nėra pagrindas pritarti, kad Sardinijoje esančiai bendrovei Alcoa būtų taikomas preferencinis tarifas. Italija nenurodė jokio kito galimo priemonės teisinio pagrindo, todėl pritarimas yra sunkiai įmanomas, neatsižvelgiant į tai, kokiu teisiniu pagrindu būtų remiamasi.

3.   Išvada

Atsižvelgdama į ankstesnius svarstymus, Komisija nusprendė pradėti procedūrą pagal EB sutarties 88 straipsnio 2 dalį. Suinteresuotosios šalys kviečiamos pateikti savo pastabas, visų pirma: 1) dėl Terni schemos kompensacinio pobūdžio ir dėl to, ar jau išmokėta visa kompensacija, 2) dėl su preferenciniu elektros energijos tarifu ir jo atnaujinimo sistema susijusio konkurencijos iškraipymo masto, kurio galima tikėtis Terni schemos naudos gavėjų produktų rinkose, 3) dėl pagalbos Alcoa gamyklai, esančiai Sardinijoje, būtinumo ir dėl to, ar elektros energijos kaina sudaro kliūtis šio regiono vystymuisi ir 4) dėl konkurencijos iškraipymo masto, kurio galima tikėtis aliuminio rinkoje.

LAIŠKO TEKSTAS

„La Commissione informa il governo italiano, che dopo aver esaminato le informazioni fornite dalle autorità italiane in merito all'aiuto in oggetto, ha deciso di avviare la procedura di cui all'articolo 88, paragrafo 2, del trattato CE.

1.   PROCEDURA

2.   DESCRIZIONE DELLA MISURA

2.1.   Il regime Terni

2.2.   Tariffa agevolata concessa ad Alcoa

3.   VALUTAZIONE PRELIMINARE DELLA MISURA

3.1.   Il regime Terni

La natura indennitaria della tariffa

Esistenza di aiuto ai sensi dell'articolo 87, paragrafo 1, del trattato CE

Compatibilità

La giurisprudenza Deggendorf

Scelta dello strumento meno distorsivo

3.2.   Tariffa agevolata concessa ad Alcoa

Esistenza di aiuto ai sensi dell'articolo 87, paragrafo 1, del trattato CE

Compatibilità

3.2.1.   Lo stabilimento di Fusina

3.2.2.   Lo stabilimento in Sardegna

Dubbi sulla finalità regionale dell'aiuto

L'aiuto non è proporzionale

L'aiuto non è decrescente

La misura non è transitoria

Orientamenti in materia di aiuti a finalità regionale per il periodo 2007-2013

Dubbi sulla compatibilità dell'aiuto

Scelta dello strumento meno distorsivo della concorrenza

4.   CONCLUSIONE

----

(1)OL C 54, 2006 3 4, p. 13.

(2)  Decisione 217/05 dell'Autorità per l'energia, disponibile sul sito:

http://www.autorita.energia.it/docs/05/217-05.htm

(3)  Legge del 6 dicembre 1962, n. 1643.

(4)  Decreto del Presidente della Repubblica del 21 agosto 1963, n. 1185.

(5)  Legge del 9 gennaio 1991, n. 9.

(6)GU C 288 dell'1.11.1996, pag. 4.

(7)  Le autorità italiane hanno invocato la causa C 106-120/87 in cui la Corte ha affermato che “il risarcimento che le autorità nazionali siano condannate a pagare a dei singoli per il danno loro arrecato non costituisce un aiuto ai sensi degli articoli 92 e 93 del trattato CEE”. La Commissione dubita che tale causa sia rilevante ai fini della situazione nella fattispecie dato che i tribunali nazionali non hanno mai riconosciuto danni ai beneficiari del regime Terni. A sostegno della loro tesi le autorità italiane hanno anche invocato la causa C-240/83, nella quale la Corte ha affermato che “nella fattispecie si tratta non di aiuti ai sensi degli articoli 92 e seguenti del trattato CEE, ma della contropartita delle prestazioni effettuate dalle imprese di raccolta o di eliminazione”. Tuttavia ciò non sembra applicarsi al regime Terni in quanto concerne una contropartita per servizi forniti.

(8)  Delibera 148/04 dell'Autorità per l'energia.

(9)  Cassazione, 21 novembre 2003, n. 17686 e Consiglio di Stato, sezione VI, 21 aprile 2005, n. 605. Tali cause riguardano il periodo in cui ENEL amministrava ancora il regime.

(10)GU L 83 del 27.3.1999, pag. 1.

(11)GU C 74 del 10.3.1998, pag. 4.

(12)GU L 43 del 15.2.2000, pag. 1.

(13)  Il consumo di energia costituisce in media il 45 % dei costi di trasformazione dell'alluminio in metallo liquido secondo lo studio Aluminium Smelter Power Tariffs pubblicato da Commodity Research Unit International (CRU), disponibile sul sito:

http://www.aluminium.crugroup.com/smelter_tariffs.htm (dati forniti dalle autorità italiane).

(14)  I prezzi medi del mercato del giorno prima dell'IPEX sono disponibili sul sito:

http://www.mercatoelettrico.org/GmeWebInglese/Default.aspx

(15)  Indagine conoscitiva sullo stato della liberalizzazione dei settori dell'energia elettrica e del gas naturale. Autorità Garante della concorrenza e del mercato, Autorità per l'energia elettrica e il gas, pag. 137. Consultabile sul sito internet:

http://www.autorita.energia.it/pubblicazioni/IC22.pdf

(16)Aluminium Smelter Power Tariffs, op. cit.

(17)  L'approccio delle autorità italiane nella loro risposta è spiegato anche nel documento “Formazione di provvedimenti in materia di tariffe speciali dell'energia elettrica in attuazione delle disposizioni di cui all'articolo 11 del decreto legge 14 marzo 2005, n. 35, convertito con modificazioni nella legge 14 maggio 2005, n. 80”, pag. 7. Disponibile sul sito:

http://www.autorita.energia.it/docs/dc/dc_050919.pdf.

(18)  Studio di fattibilità Progetto Integrato Miniera Centrale, parte III, allegato 3.4.4, a cura di Sotacarbo, pag. 1. Disponibile sul sito:

http://www.regione.sardegna.it/documenti/1_46_20051130103748.pdf.

Gli stessi dati si trovano anche nel Piano energetico ambientale regionale, pag. 14.

(19)  Studio di Fattibilità Progetto Integrato Miniera Centrale, parte III, revisione 1 del 28 maggio 2004, a cura di Sotacarbo, pagg. 1-9. Disponibile sul sito:

http://www.regione.sardegna.it/documenti/1_46_20051130102937.pdf

(20)  La regione di Portovesme ha due generatori: uno che utilizza una caldaia con letto fluido circolante alimentata a carbone (340 MW) e l'altra che utilizza un misto di petrolio e carbone per produrre energia elettrica (250 MW). Informazioni tratte da “Piano energetico ambientale regionale — Sintesi della proposta”. Disponibile sul sito:

http://www.regione.sardegna.it/documenti/1_46_20051129115234.pdf

(21)  Informazioni fornite da un terzo interessato che ha presentato reclamo nella causa C-13/06, in relazione al meccanismo di aggiornamento della decisione 217/05 dell'Autorità per l'energia la quale stabilisce il meccanismo di aggiornamento per il regime Terni, Alcoa e per i beneficiari dell'articolo 11, comma 12, del decreto legge.

(22)  Platts Forward Assessments.

(23)  Orientamenti in materia di aiuti di Stato a finalità regionale per il periodo 2007-2013 (GU C 54 del 4.3.2006, pag. 13).

----

----

Pranešimas apie antidempingo procedūros dėl Kinijos Liaudies Respublikos, Kazachstano ir Ukrainos kilmės silikomangano importo inicijavimą

(2006/C 214/04)

Pagal Tarybos reglamento (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių (1) (toliau — pagrindinis reglamentas) su paskutiniais pakeitimais, padarytais Reglamentu (EB) Nr. 2117/2005 (2), 5 straipsnį Komisija gavo skundą, kuriame teigiama, kad Kinijos Liaudies Respublikos, Kazachstano ir Ukrainos (toliau — tiriamosios šalys) kilmės silikomanganas yra importuojamas dempingo kaina ir dėl to yra daroma didelė žala Bendrijos pramonei.

1.   Skundas

2006 m. liepos 24 d. Europos geležies lydinių pramonės ryšių palaikymo komitetas (EUROALLIAGES) (toliau — skundo pateikėjas) gamintojų, kurie pagamina didžiąją dalį (šiuo atveju daugiau kaip 50 %) viso silikomangano Bendrijoje, vardu pateikė skundą.

2.   Prekė

Tariamai dempingo kaina parduodama prekė yra silikomanganas (įskaitant ferosilikomanganą), kurio kilmės šalys yra Kinijos Liaudies Respublika, Kazachstanas ir Ukraina (toliau — svarstomoji prekė) ir kurio KN kodas paprastai yra ex 7202 30 00. Šie KN kodai pateikiami tik kaip informacija.

3.   Įtarimas dėl dempingo

Ukrainos kaltinimas dempingu grindžiamas normaliosios vertės, nustatytos remiantis kainomis šalies vidaus rinkoje, palyginimu su svarstomosios prekės eksporto į Bendriją kainomis.

Remdamasis pagrindinio reglamento 2 straipsnio 7 dalies nuostatomis, skundo pateikėjas pagal kainą 5.1 dalies d punkte minimoje rinkos ekonomikos šalyje nustatė normaliąją vertę Kinijos Liaudies Respublikai ir Kazachstanui. Įtarimas taikius dempingą grindžiamas taip apskaičiuotos normaliosios vertės palyginimu su svarstomosios prekės eksporto kainomis, kuriomis jis parduodamas eksportui į Bendriją.

Todėl susidaro didelis visoms susijusioms eksportuojančioms šalims apskaičiuotas dempingo skirtumas.

4.   Įtarimas dėl žalos

Skundo pateikėjas pateikė įrodymų, kad apskritai išaugo svarstomosios prekės importas iš Kinijos Liaudies Respublikos, Kazachstano ir Ukrainos, vertinant absoliučiais skaičiais ir užimama rinkos dalimi.

Tvirtinama, kad svarstomosios importuojamos prekės kiekis ir kainos, be kitų padarinių, darė neigiamą poveikį Europos pramonės rinkos daliai ir parduotam kiekiui, ir dėl to turėjo neigiamo poveikio visiems Bendrijos pramonės veiklos rezultatams, finansinei padėčiai bei padėčiai užimtumo srityje.

5.   Tvarka

Pasikonsultavusi su Patariamuoju komitetu ir nustačiusi, kad Bendrijos pramonė pateikė skundą arba toks skundas buvo pateiktas jos vardu, ir kad yra pakankamai įrodymų, pagrindžiančių antidempingo procedūros inicijavimą, Komisija inicijuoja tyrimą pagal pagrindinio reglamento 5 straipsnį.

5.1.   Dempingo ir žalos nustatymo tvarka

Atliekant tyrimą bus nustatyta, ar svarstomoji prekė, kurios kilmės šalys Kinijos Liaudies Respublika, Kazachstanas ir Ukraina, yra parduodama dempingo kaina, ir ar šis dempingas padarė žalos.

a)   Atranka

Atsižvelgdama į akivaizdžiai didelį šioje antidempingo procedūroje dalyvaujančių šalių skaičių, Komisija, remdamasi pagrindinio reglamento 17 straipsniu, gali nuspręsti taikyti atranką.

i)   Kinijos Liaudies Respublikos eksportuotojų ir (arba) gamintojų atranka

Kad Komisija galėtų nuspręsti, ar atranka yra būtina (o jei būtina, kad galėtų atrinkti bendroves), visų eksportuotojų ir (arba) gamintojų arba jų vardu veikiančių atstovų prašoma Komisijai pranešti apie save ir per 6 dalies b punkto i papunktyje nustatytą laikotarpį bei šio pranešimo 7 dalyje nustatyta forma pateikti toliau nurodytą informaciją apie savo bendrovę ar bendroves:

Pateikdama pirmiau nurodytą informaciją bendrovė sutinka būti įtraukta į atranką. Jei bendrovė bus atrinkta, ji turės atsakyti į klausimyno klausimus ir leisti atlikti tyrimą vietoje. Jeigu bendrovė nurodys, kad nesutinka būti atrinkta, tai bus aiškinama kaip atsisakymas bendradarbiauti atliekant tyrimą. Atsisakymo bendradarbiauti pasekmės išdėstytos 8 dalyje.

Siekdama gauti informacijos, kuri, jos nuomone, yra reikalinga atrenkant eksportuotojus ir (arba) gamintojus, Komisija taip pat kreipsis į eksportuojančios šalies valdžios institucijas ir visas žinomas eksportuotojų ir (arba) gamintojų asociacijas.

ii)   Importuotojų atranka

Kad Komisija galėtų nuspręsti, ar atranka yra būtina (o jei būtina, kad galėtų atrinkti bendroves), visų importuotojų arba jų vardu veikiančių atstovų prašoma Komisijai pranešti apie save ir per 6 dalies b punkto i papunktyje nustatytą laikotarpį bei 7 dalyje nustatyta forma pateikti toliau nurodytą informaciją apie savo bendrovę ar bendroves:

Pateikdama pirmiau nurodytą informaciją bendrovė sutinka būti įtraukta į atranką. Jei bendrovė bus atrinkta, ji turės atsakyti į klausimyno klausimus ir leisti atlikti tyrimą vietoje. Jeigu bendrovė nurodys, kad nesutinka būti atrinkta, tai bus aiškinama kaip atsisakymas bendradarbiauti atliekant tyrimą. Atsisakymo bendradarbiauti pasekmės išdėstytos 8 dalyje.

Siekdama gauti informacijos, kuri, jos nuomone, yra reikalinga atrenkant importuotojus, Komisija papildomai kreipsis į žinomas importuotojų asociacijas.

iii)   Galutinė atranka

Visos suinteresuotosios šalys, kurios nori pateikti bet kokios atrankai svarbios informacijos, privalo tai padaryti per 6 dalies b punkto ii papunktyje nustatytą laikotarpį.

Galutinę atranką Komisija ketina atlikti pasitarusi su atitinkamomis šalimis, kurios pareiškė norą būti atrinktos.

Atrinktos bendrovės privalo atsakyti į klausimyno klausimus per 6 dalies b punkto iii papunktyje nustatytą laikotarpį ir bendradarbiauti vykstant tyrimui.

Jei bus bendradarbiaujama nepakankamai, Komisija, vadovaudamasi pagrindinio reglamento 17 straipsnio 4 dalimi ir 18 straipsniu, gali padaryti išvadą remdamasi turimais faktais. Kaip paaiškinta 8 dalyje, išvada, padaryta remiantis turimais faktais, atitinkamai šaliai gali būti ne tokia palanki.

b)   Klausimynai

Siekdama gauti informacijos, kuri, jos nuomone, yra reikalinga tyrimui, Komisija išsiųs klausimynus Bendrijos pramonės įmonėms ir visoms Bendrijos gamintojų asociacijoms, atrinktiems Kinijos Liaudies Respublikos eksportuotojams ir (arba) gamintojams, Kazachstano ir Ukrainos eksportuotojams ir (arba) gamintojams, visoms eksportuotojų ir (arba) gamintojų asociacijoms, atrinktiems importuotojams, visoms skunde įvardytoms importuotojų asociacijoms bei tiriamųjų eksportuojančių šalių valdžios institucijoms.

i)   Ukrainos ir Kazachstano eksportuotojai ir (arba) gamintojai

Visos šios suinteresuotosios šalys nedelsdamos turėtų faksu kreiptis į Komisiją, kad sužinotų, ar jos minimos skunde, ir prireikus prašyti klausimyno per šio pranešimo 6 dalies a punkto i papunktyje nustatytą laikotarpį, atsižvelgiant į tai, kad šio prašymo 6 dalies a punkto ii papunktyje nustatytas laikotarpis taikomas visoms šioms suinteresuotosioms šalims.

ii)   Kinijos Liaudies Respublikos eksportuotojai ir (arba) gamintojai, prašantys nustatyti individualų dempingo skirtumą

Taikant pagrindinio reglamento 17 straipsnio 3 dalį ir 9 straipsnio 6 dalį, Kinijos Liaudies Respublikos eksportuotojai ir (arba) gamintojai, prašantys nustatyti individualų dempingo skirtumą, privalo pateikti išsamius atsakymus į klausimyno klausimus per šio pranešimo 6 dalies a punkto ii papunktyje nustatytą laikotarpį. Todėl jie turi prašyti klausimyno per 6 dalies a punkto i papunktyje nustatytą laikotarpį. Tačiau šios šalys turėtų žinoti, kad, jei vyks eksportuotojų ir (arba) gamintojų atranka, Komisija vis dėlto gali nuspręsti jiems neskaičiuoti individualaus dempingo skirtumo tuo atveju, jei eksportuotojų ir (arba) gamintojų būtų tiek daug, kad individualus nagrinėjimas pernelyg apsunkintų tyrimą ir trukdytų jį laiku baigti.

c)   Informacijos rinkimas ir suinteresuotųjų šalių išklausymas

Visos suinteresuotosios šalys yra raginamos pareikšti savo nuomonę, pateikti kitą nei atsakymai į klausimyno klausimus informaciją bei patvirtinamuosius dokumentus. Šią informaciją ir patvirtinamuosius dokumentus Komisija turi gauti per 6 dalies a punkto ii papunktyje nustatytą laikotarpį.

Be to, Komisija gali išklausyti suinteresuotąsias šalis, jei jos pateikia prašymą, kuriame nurodo svarbias priežastis, dėl kurių reikėtų jas išklausyti. Toks prašymas turi būti pateiktas per 6 dalies a punkto iii papunktyje nustatytą laikotarpį.

d)   Rinkos ekonomikos šalies parinkimas

Remiantis pagrindinio reglamento 2 straipsnio 7 dalies a punktu tinkama rinkos ekonomikos šalimi siekiant nustatyti normaliąją vertę Kinijos Liaudies Respublikoje ir Kazachstane numatyta pasirinkti Braziliją. Per laikotarpį, nurodytą šio pranešimo 6 dalies c punkte, suinteresuotosios šalys raginamos pateikti pastabas, ar šis pasirinkimas yra tinkamas.

e)   Rinkos ekonomikos režimas

Kinijos Liaudies Respublikos ir Kazachstano eksportuotojams ir (arba) gamintojams, teigiantiems ir pateikusiems pakankamai įrodymų, kad jie veikia rinkos ekonomikos sąlygomis, t. y. kad atitinka kriterijus, nustatytus pagrindinio reglamento 2 straipsnio 7 dalies c punkte, normalioji vertė bus nustatyta pagal pagrindinio reglamento 2 straipsnio 7 dalies b punktą. Eksportuotojai ir (arba) gamintojai, kurie ketina pateikti tinkamai pagrįstus prašymus, privalo tai padaryti per šio pranešimo 6 dalies d punkte nustatytą laikotarpį. Komisija išsiųs prašymų formas visiems skunde įvardytiems Kinijos Liaudies Respublikos ir Kazachstano eksportuotojams ir (arba) gamintojams, visoms skunde įvardytoms eksportuotojų ir (arba) gamintojų asociacijoms, o taip pat Kinijos Liaudies Respublikos ir Kazachstano valdžios institucijoms.

5.2.   Bendrijos interesų vertinimo tvarka

Remiantis pagrindinio reglamento 21 straipsniu ir įrodžius, kad vykdomas dempingas ir padaryta žala, bus sprendžiama, ar antidempingo priemonių priėmimas neprieštaraus Bendrijos interesams. Dėl šios priežasties, jei Bendrijos pramonė, importuotojai, jiems atstovaujančios asociacijos, atstovaujantys vartotojai ir atstovaujančios vartotojų organizacijos įrodo, kad yra objektyvus ryšys tarp jų veiklos ir svarstomosios prekės, jie gali per 6 dalies a punkto ii papunktyje nustatytą laikotarpį pranešti apie save ir pateikti Komisijai informaciją. Šalys, veikusios pirmiau pateiktame sakinyje nustatyta tvarka, per 6 dalies a punkto iii papunktyje nustatytą laikotarpį gali prašyti būti išklausytos, bet turi nurodyti konkrečias tokio prašymo priežastis. Reikėtų pažymėti, kad į informaciją, pateiktą pagal 21 straipsnį, bus atsižvelgta tik tuomet, jei ji bus pagrįsta faktiniais įrodymais.

6.   Terminai

a)   Bendri terminai

i)   Laikotarpis, per kurį šalys turi prašyti klausimyno ar kitų prašymo formų

Visos suinteresuotosios šalys turi prašyti klausimyno ar kitų prašymų formų kuo greičiau, bet ne vėliau kaip per 10 dienų nuo šio pranešimo paskelbimo Europos Sąjungos oficialiajame leidinyje.

ii)   Laikotarpis, per kurį šalys turi pranešti apie save, pateikti atsakymus į klausimyno klausimus ir kitą informaciją

Visos suinteresuotosios šalys, jei tyrimo metu reikia atsižvelgti į jų pastabas, privalo pranešti apie save Komisijai, pareikšti savo nuomonę ir pateikti atsakymus į klausimyno klausimus arba kitą informaciją per 40 dienų nuo šio pranešimo paskelbimo Europos Sąjungos oficialiajame leidinyje, jeigu nenurodyta kitaip. Atkreipiamas dėmesys į tai, kad daugumos pagrindiniame reglamente išdėstytų procesinių teisių įgyvendinimas priklauso nuo to, ar šalis apie save pranešė per minėtą laikotarpį.

Atrinktos bendrovės privalo pateikti atsakymus į klausimyno klausimus per 6 dalies b punkto iii papunktyje nurodytą laikotarpį.

iii)   Išklausymas

Per tą patį 40 dienų laikotarpį visos suinteresuotosios šalys gali kreiptis į Komisiją, kad ši jas išklausytų.

b)   Konkretus laikotarpis, susijęs su atranka

c)   Konkretus laikotarpis, per kurį turi būti pasirinkta rinkos ekonomikos šalis

Tiriamosios šalys gali norėti pateikti pastabas dėl Brazilijos, minimos šio pranešimo 5.1 pastraipos d punkte, ir numatytos rinkos ekonomikos šalimi nustatant normalią vertę Kinijos Liaudies Respublikoje ir Kazachstane, tinkamumo. Šias pastabas Komisija turi gauti per 10 dienų nuo šio pranešimo paskelbimo Europos Sąjungos oficialiajame leidinyje.

d)   Konkretus laikotarpis, skirtas pateikti prašymus suteikti rinkos ekonomikos statusą ir (arba) taikyti individualų režimą

Tinkamai pagrįstus prašymus suteikti rinkos ekonomikos statusą (minimą šio pranešimo 5.1 dalies e punkte) ir (arba) taikyti individualų režimą pagal pagrindinio reglamento 9 straipsnio 5 dalį Komisija turi gauti per 15 dienų nuo šio pranešimo paskelbimo Europos Sąjungos oficialiajame leidinyje.

7.   Raštu pateikiama informacija, atsakymai į klausimyno klausimus ir susirašinėjimas

Visa suinteresuotųjų šalių informacija ir prašymai turi būti pateikiami raštu (ne elektronine forma, nebent nurodyta kitaip), būtinai nurodant suinteresuotosios šalies pavadinimą, adresą, el. pašto adresą, telefono ir fakso numerius. Visa raštu pateikiama informacija, įskaitant informaciją, kurios prašoma šiame pranešime, atsakymus į klausimyno klausimus ir slaptą suinteresuotųjų šalių susirašinėjimą, ženklinama „riboto naudojimo (6)“grifu, ir pagal pagrindinio reglamento 19 straipsnio 2 dalies nuostatas kartu pateikiamas nekonfidencialus variantas, paženklintas „suinteresuotosioms šalims susipažinti“.

Komisijos adresas susirašinėjimui:

8.   Nebendradarbiavimas

Tais atvejais, kai suinteresuotoji šalis atsisako leisti susipažinti su būtina informacija, jos nepateikia per nustatytą laikotarpį arba akivaizdžiai trukdo tyrimui, pagal pagrindinio reglamento 18 straipsnį išvados (laikinos arba galutinės, teigiamos arba neigiamos) gali būti daromos remiantis turimais faktais.

Nustačius, kad suinteresuotoji šalis pateikė melagingą ar klaidinančią informaciją, į ją neatsižvelgiama, o remiamasi turimais faktais. Jei suinteresuotoji šalis nebendradarbiauja arba bendradarbiauja tik iš dalies ir todėl išvados grindžiamos turimais faktais pagal pagrindinio reglamento 18 straipsnį, rezultatas gali būti mažiau palankus suinteresuotajai šaliai nei tuo atveju, jei ji būtų bendradarbiavusi.

9.   Tyrimo tvarkaraštis

Pagal pagrindinio reglamento 6 straipsnio 9 dalį tyrimas bus baigtas per 15 mėnesių nuo šio pranešimo paskelbimo Europos Sąjungos oficialiajame leidinyje. Pagal pagrindinio reglamento 7 straipsnio 1 dalį laikinosios priemonės gali būti nustatytos ne vėliau kaip po 9 mėnesių nuo šio pranešimo paskelbimo Europos Sąjungos oficialiajame leidinyje.

----

(1)OL L 56, 1996 3 6, p. 1.

(2)OL L 340, 2005 12 23, p. 17.

(3)  Nustatyti individualų dempingo skirtumą gali būti paprašyta remiantis pagrindinio reglamento 17 straipsnio 3 dalimi toms bendrovėms, kurios nėra įtrauktos į atranką, remiantis pagrindinio reglamento 9 straipsnio 5 dalimi, susijusia su individualiu režimu, taikomu ne rinkos ekonomikos šalims arba prie rinkos ekonomikos pereinančiose šalyse, o taip pat remiantis pagrindinio reglamento 2 straipsnio 7 dalies b punktu bendrovėms, prašančioms suteikti rinkos ekonomikos statusą. Pastaba: prašant nustatyti individualų režimą, taikoma pagrindinio reglamento 9 straipsnio 5 dalis, o prašymams rinkos ekonomikos šalies statusui gauti taikomas pagrindinio reglamento 2 straipsnio 7 dalies b punktas.

(4)  Norėdami sužinoti susijusių bendrovių sąvokos apibrėžtį, žr. Komisijos reglamento (EEB) Nr. 2454/93, išdėstančio Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas, 143 straipsnį (OL L 253, 1993 10 11, p. 1).

(5)  Norėdami sužinoti susijusių bendrovių sąvokos apibrėžtį, žr. Komisijos reglamento (EEB) Nr. 2454/93, išdėstančio Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas, 143 straipsnį (OL L 253, 1993 10 11, p. 1).

(6)  Tai reiškia, kad dokumentas yra skirtas tik vidaus naudojimui. Jis apsaugotas pagal Europos Parlamento ir Tarybos reglamento (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (OL L 145, 2001 5 31, p. 43) 4 straipsnį. Pagal pagrindinio reglamento 19 straipsnį ir PPO Susitarimo dėl 1994 m. GATT VI straipsnio įgyvendinimo (Susitarimo dėl antidempingo) 6 straipsnį tai yra konfidencialus dokumentas.

----

III Pranešimai

Komisija

----

I-Roma: Reguliariųjų oro susisiekimo paslaugų teikimas

Pagal Tarybos reglamento (EEB) Nr. 2408/92 4 straipsnio 1 dalies d punktą Italija paskelbė viešąjį konkursą teikti reguliariąsias oro susisiekimo paslaugas maršrutu Kuneo — Roma ir atgal

(2006/C 214/05)

1.   Įvadas: Pagal 1992 m. liepos 23 d. Tarybos reglamento (EEB) Nr. 2408/92 dėl Bendrijos oro vežėjų patekimo į Bendrijos vidaus oro maršrutus 4 straipsnio 1 dalies a punktą Italijos vyriausybė (Transporto ministerija), remdamasi tarnybų konferencijoje, kuriai vadovavo Pjemonto regionas, priimtais sprendimais, nusprendė nustatyti su viešąja paslauga susijusius įsipareigojimus dėl reguliariųjų oro susisiekimo paslaugų teikimo maršrutu:

Kuneo — Roma ir atgal.

Šių su viešąja paslauga susijusių įsipareigojimų reikalavimai buvo paskelbti 2006 9 5 „Europos Sąjungos oficialiajame leidinyje“ Nr. C 213.

Jei per 30 dienų nuo šio viešojo konkurso paskelbimo dienos nė vienas oro vežėjas nepradės arba nebus pasirengęs pradėti teikti oro susisiekimo paslaugas minėtu maršrutu laikydamasis nustatytų su viešąja paslauga susijusių įsipareigojimų ir neprašydamas finansinės kompensacijos, Italija pagal minėto reglamento 4 straipsnio 1 dalies d punkte nustatytą tvarką gali suteikti teisę šiuo maršrutu naudotis tik vienam konkurso tvarka išrinktam oro vežėjui.

2.   Viešojo konkurso objektas: Reguliariųjų oro susisiekimo paslaugų teikimas pirmiau minėtu maršrutu, laikantis su viešąja paslauga susijusių įsipareigojimų, paskelbtų 2006 9 5 „Europos Sąjungos oficialiajame leidinyje“ Nr. C 213.

3.   Dalyvavimas konkurse ir jo procedūra: Konkurse gali dalyvauti visi oro vežėjai, turintys galiojančią licenciją oro susisiekimui vykdyti, valstybės narės išduotą pagal 1992 m. liepos 23 d. Tarybos reglamentą (EEB) Nr. 2407/92 dėl oro vežėjų licencijavimo.

Konkursas organizuojamas pagal Reglamento Nr. 2408/92 4 straipsnio 1 dalies d, e, f, h ir i punktų nuostatas.

4.   Konkurso dokumentai — koncesijos susitarimas: Išsamios dalyvavimo konkurse taisyklės ir vertinimo kriterijai yra išdėstyti viešojo konkurso dokumentų rinkinyje, kuris yra šio viešojo konkurso dalis.

Paslaugų koncesija bus reglamentuojama standartiniu susitarimu, kurio pavyzdį kartu su konkurso dokumentais ir kita reikalinga informacija galima gauti iš konkursą skelbiančios institucijos:

ENAC, Direzione Trasporto Aereo, Viale del Castro Pretorio 118, I-00185 Rome. Tel.: (39-06 ) 44 59 61.

5.   Finansinė kompensacija: Pateiktuose pasiūlymuose turi būti aiškiai nurodyta (atskirai kiekvieniems metams) didžiausia suma, kurią kaip kompensaciją reikėtų skirti už paslaugų teikimą dvejus metus nuo numatytos jų teikimo pradžios. Galutinė tiksli skiriamos kompensacijos suma nustatoma kiekvienais metais „ex-post“ pagal realias dėl veiklos susidariusias išlaidas ir gautas pajamas, pateikus pagrindžiamuosius dokumentus ir neviršijant didžiausios pasiūlyme nurodytos sumos, kaip apibrėžta konkurso dokumentuose.

Metinės išmokos mokamos kaip avansas ir likutis. Likutis išmokamas tik po to, kai patvirtinamos su šiuo maršrutu susijusios vežėjo sąskaitos ir patikrinama, ar teikiant paslaugas buvo laikomasi 7 skirsnyje nustatytų sąlygų.

6.   Tarifai: Pateiktuose pasiūlymuose turi būti nurodyti tarifai, apibrėžti pagal su viešąja paslauga susijusius įsipareigojimus, paskelbtus 2006 9 5 „Europos Sąjungos oficialiajame leidinyje“ Nr. C 213.

7.   Susitarimo trukmė: Susitarimo trukmė yra dveji metai, skaičiuojant nuo numatytos oro susisiekimo paslaugų teikimo aptariamu maršrutu pradžios, laikantis su viešąja paslauga susijusių įsipareigojimų.

Vieną kartą per metus, susitarus su vežėju, bus tikrinama, ar susitarimas yra vykdomas tinkamai ir kaip vežėjas tvarko sąnaudų apskaitą. Dėl kiekvieno galimo pakeitimo turi būti sudaromas papildomas susitarimas.

8.   Nutraukimas ir įspėjimas: Nepasibaigus susitarimo galiojimo terminui šalys jį gali nutraukti tik oficialiai apie tai įspėjusios prieš 6 mėnesius. Tuo atveju, kai vežėjas nesilaiko su viešąja paslauga susijusių įsipareigojimų ir neatnaujina tinkamo viešųjų paslaugų įsipareigojimų vykdymo per mėnesį nuo pareikalavimo vykdyti susitarimą, laikoma, kad susitarimas buvo nutrauktas be išankstinio įspėjimo.

Jei pirmaisiais dviem skrydžių sezonais keleivių vietų skaičius užpildomas mažiau nei 50 %, Nacionalinė civilinės aviacijos agentūra (l'Ente Nazionale dell'Aviazione civile) pasilieka galimybę sumažinti skrydžių skaičių ir (arba) numatytą minimalų keleivių vietų skaičių bei perskaičiuoti finansinę kompensaciją.

Oro vežėjui nepateikus įspėjimo, kaip numatyta šio skirsnio pirmoje pastraipoje, jam skiriama bauda, apskaičiuojama remiantis dienų, per kurias nepateiktas įspėjimas, skaičiumi ir ekonominiais rezultatais vykdant skrydžius šiuo maršrutu aptariamaisiais metais, neviršijant 5 skirsnyje nustatytos maksimalios finansinės kompensacijos.

9.   Susitarimo nesilaikymas: Oro vežėjas yra atsakingas už tikslų susitarime nurodytų įsipareigojimų vykdymą. Tuo atveju, jei įsipareigojimai būtų neteisingai vykdomi ar visai nevykdomi ne dėl „force majeure“ ar aplinkybių, nepriklausančių nuo vežėjo valios, arba išskirtinių ar nenumatytų aplinkybių, kurių oro vežėjas negalėjo išvengti net ir ėmęsis reikiamų priemonių, susitarimas galės būti nutrauktas, prieš tai nusiuntus oficialų pranešimą, kuris oro vežėjui turi būti perduotas per 10 dienų po to, kai sužinoma apie įvykį.

Oro vežėjui suteikiamas 7 dienų terminas nuo pranešimo gavimo, per kurį jis galės pateikti savo paaiškinimus.

Siekdamas užtikrinti skrydžių tęstinumą ir reguliarumą, vežėjas, sutinkantis su šiais su viešąja paslauga susijusiais įsipareigojimais, įsipareigoja pateikti tinkamą paslaugos teikimą ir jos tęstinumą užtikrinantį užstatą. Šis užstatas (draudimo garantija ENAC (Nacionalinė civilinės aviacijos agentūra) naudai, kuri ją panaudos įsipareigojimų vykdymo tęstinumui užtikrinti) turi būti ne mažesnis kaip 800 000 EUR.

Užstatas grąžinamas po reguliaraus 7 skirsnio paskutinėje pastraipoje numatyto patikrinimo, atliekamo pasibaigus susitarimo galiojimo terminui.

Atšauktų skrydžių skaičius, išskyrus „force majeure“ atvejus, per metus neturi viršyti 2 %.

Viršijęs 2 % ribą, už kiekvieną atšauktą skrydį oro vežėjas turės sumokėti 3 000 EUR dydžio baudą reguliavimo institucijai.

Susitarimas nutraukiamas be jokių ginčų, kai atšauktų skrydžių skaičius dėl tiesioginės vežėjo kaltės viršija 4 % per aviacijos sezoną numatytų skrydžių. Automatiškas susitarimo nutraukimas taip pat yra numatytas, jei rangovui sustabdoma arba atšaukiama veiklos licencija ar oro vežėjo pažymėjimas.

Tuo atveju, jei susitarimas nutraukiamas, ENAC (Nacionalinė civilinės aviacijos agentūra) gali leisti vežėjui tomis pačiomis sąlygomis laikinai tęsti paslaugos teikimą iki bus nustatytas naujas vežėjas.

Jei oro vežėjas negalėtų teikti reguliariųjų oro susisiekimo paslaugų aptariamu maršrutu dėl:

pavojingų oro sąlygų,

vieno iš oro uostų uždarymo,

priežasčių, susijusių su visuomenės sauga,

streikų,

saugumo problemų, ar

„force majeure“ sukeltų nelaimių,

finansinės kompensacijos suma bus sumažinta proporcingai neįvykusių skrydžių skaičiui.

10.   Pasiūlymų teikimo tvarka: Per 30 dienų nuo šio konkurso paskelbimo „Europos Sąjungos oficialiajame leidinyje“ pasiūlymai, sudaryti pagal konkurso dokumentų reikalavimus (reikalavimų neatitinkantys pasiūlymai nebus priimami), turi būti pateikti sandariai užklijuotame voke, išsiųstame registruotu laišku su gavimo patvirtinimu arba pristatomame tiesiogiai gaunant gavėjo parašą šiuo adresu:

ENAC, Direzione Generale, Viale del Castro Pretorio, 118, I-00185 Roma.

11.   Viešojo konkurso galiojimas: Pagal Reglamento (EEB) Nr. 2408/92 4 straipsnio 1 dalies d punktą šis viešasis konkursas galioja su sąlyga, kad nė vienas Bendrijos oro vežėjas, negaudamas finansinės kompensacijos, neprisiims su viešąja paslauga susijusių įsipareigojimų per 30 dienų nuo viešojo konkurso paskelbimo 2006 9 5 „Europos Sąjungos oficialiajame leidinyje“ Nr. C 213.

----